Likumprojekts

Grozījumi likumā "Par nodokļiem un nodevām"

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15., 200., 205.nr.; Latvijas Vēstnesis, 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24., 50., 56., 109., 157., 186., 199., 203.nr.; 2013, 61., 92.nr.) šādus grozījumus:

1. Papildināt 26.pantu ar 1.1 un 1.2 daļu šādā redakcijā:

„(1.1) Ja šā likuma 26.2 pantā un citos nodokļu normatīvajos aktos noteiktā nodrošinājuma iesniedzējs normatīvajos aktos noteiktajā termiņā un kārtībā nav samaksājis nodokļa parādu, nodrošinātājs, lai segtu tās personas nodokļa parādu, kurai ir izsniegta nodokļu nodrošinājuma apliecība, viena mēneša laikā pēc Valsts ieņēmumu dienesta rakstiska pieprasījuma samaksā nodokli pamatparāda apjomā, kas neietver nokavējuma naudu un soda naudu un nepārsniedz nodrošinājuma apmēru. Ja šajā punktā noteiktais termiņš netiek ievērots, nodrošinātājs par katru nokavēto dienu maksā nokavējuma naudu 0,1 procenta apmērā no termiņā nesamaksātās nodokļa parāda summas, kas norādīta Valsts ieņēmumu dienesta rakstiskajā pieprasījumā samaksāt nodrošinājuma iesniedzēja nodokļa parādu, bet ne vairāk kā 100 procentu apmērā no tās.

(1.2) Šā panta 1.1 daļā noteiktais pieprasījums ir uzskatāms par administratīvo aktu un tā piespiedu izpilde veicama pēc viena mēneša labprātīgai samaksai noteiktā termiņa notecējuma šajā likumā nokavēto nodokļu maksājumu piedziņai noteiktajā bezstrīdus kārtībā, pamatojoties uz lēmumu par nokavēto nodokļu maksājumu piedziņu.”

1. Papildināt likumu ar jaunu 26.2 pantu šādā redakcijā:

„**26.2 pants. Nodrošinājums par iespējamo pievienotās vērtības nodokļa parāda samaksu darījumos ar naftas produktiem**

1. Nodokļu maksātājam, kas saņēmis speciālo atļauju (licenci) apstiprināta noliktavas turētāja darbībai ar naftas produktiem, reģistrēta saņēmēja darbībai ar naftas produktiem vai reģistrēta nosūtītāja darbībai ar naftas produktiem, un ir reģistrēts pievienotās vērtības nodokļa maksātājs saskaņā ar pievienotās vērtības nodokļa jomu reglamentējošo normatīvo aktu prasībām, jāiesniedz Valsts ieņēmumu dienestā nodrošinājumu uzņemoties atbildību par iespējamā pievienotās vērtības nodokļa parāda samaksu attiecībā uz naftas produktiem.
2. Šā panta pirmajā daļā minētajā gadījumā ir izmantojami šādi nodrošinājuma veidi:

1) drošības nauda;

2) saistību izpildes apdrošināšanas polise;

3) kredītiestādes galvojums.

1. Šā panta pirmajā daļā minētais nodrošinājums 12 mēnešu laika posmam ir 1000000 euro.
2. Ministru kabinets nosaka:
3. gadījumus, kādos šā panta pirmajā daļā minētais nodrošinājums nav jāiesniedz vai ir samazināms tā apmērs;
4. nodrošinājuma iesniegšanas, apstiprināšanas, pieprasīšanas, dzēšanas un atdošanas kārtību.”
5. Papildināt likuma 34.1 panta pirmo daļu ar 6.punktu šādā redakcijā:

„6) nodokļu maksātājs normatīvajos aktos noteiktajā termiņā nav iesniedzis likuma 26.2 panta pirmajā daļā minēto nodrošinājumu.”

1. Papildināt pārejas noteikumus ar 152., 153. un 154.punktu šādā redakcijā:

„152. Likuma 26.2 panta pirmajā daļā minētais nodrošinājums nodokļu maksātājiem, kuriem šā panta spēkā stāšanās brīdī jau ir izsniegta speciālā atļauja (licence) apstiprināta noliktavas turētāja darbībai ar naftas produktiem, reģistrēta saņēmēja darbībai ar naftas produktiem vai reģistrēta nosūtītāja darbībai ar naftas produktiem, iesniedzams ne vēlāk kā 90 kalendāro dienu laikā pēc šā likuma spēkā stāšanās.

153. Ja likuma 26.2 panta pirmajā daļā minētais nodrošinājums netiek iesniegts šā likuma pārejas noteikumu 152.punktā noteiktajā termiņā, nodokļu maksātājam tiek apturēta saimnieciskā darbība saskaņā ar šā likuma 34.1 pantu.

154. Ministru kabinets līdz 2013.gada 31.decembrim izdod šā likuma 26.2panta ceturtajā daļā paredzētos normatīvos aktus.”

Likums stājas spēkā 2014.gada 1.janvārī.

Ministru prezidents                   V. Dombrovskis

Finanšu ministrs A.Vilks

2013.09.16. 16:03

571

Māra Čakste, 67095645

Mara.Cakste@fm.gov.lv